หนูมีอาการเห็นเหมือนไฟตกค่ะ ทั้งๆที่ไฟที่บ้านก็ไม่ได้ตก และตาขาวมีเส้นเลือดขึ้นเยอะด้วยค่ะ ปวดตาด้วยบางที อยากทราบว่าเป็นอันตรายมั้ยคะ? ต้องรักษายังไงถึงหายคะ?
สวัสดีค่ะ อาการดังกล่าวมานั้นน่าจะหมายถึงการเห็นภาพเป็นสีดำ หรือวูบไป มองไม่เห็นไปชั่วขณะซึ่งอาจมีสาเหตุมาจากการมีจอประสาทตาหลุดลอก เส้นเลือดที่มาเลี้ยงดวงตามีการตีบหรือถูกอุดตันด้วยสาเหตุต่างๆ โรคไมเกรนซึ่งมักจะตามมาด้วยอาการปวดศีรษะมากข้างใดข้างหนึ่ง การบาดเจ็บบริเวณดวงตา กระจกตาถลอก หรือรอยแผลเป็นบนกระจกตา จอตาติดเชื้อ โรคเส้นประสาทตาอักเสบ โรคจอประสาทตาเสื่อม หรือการมีสิ่งแปลกปลอมเข้าไประคายเคืองตา เป็นต้น หรือเป็นสาเหตุนอกดวงตาเช่นการที่ความดันลงต่ำชั่วคราว น้ำตาลในเลือดต่ำ หัวใจเต้นผิดจังหวะ ชัก ก็ทำให้มีอาการวูบไปชั่วขณะได้เช่นเดียวกันแต่หากปวดในตามากร่วมด้วย อาจนึกถึงสาเหตุภายในดวงตาก่อนค่ะ แนะนำการไปรีบไปพบแพทย์เพื่อตรวจทางตาเพิ่มเติม เพราะการมองไม่เห็นเฉียบพลันร่วมกับปวดตา มีสาเหตุอันตรายได้หลายอย่างดังกล่าวไป และถ้าไม่ได้รีบรักษาอาจทำให้เสียการมองเห็นในอนาคตได้ค่ะเบื้องต้นหลีกเลี่ยงการใช้หรือเพ่งสายตามากๆ หลีกเลี่ยงแสงแดด ไม่ไปขยี้ตาเองบ่อยๆ ไม่เอายาอะไรไปหยอดเองเพราะยังไม่ทราบการวินิจฉัย